open-index/open-wikipedia-markdown huggingface dataset:
דילן יוסף שטרית

**דילן יוסף שטרית** (נולד ב-6 באפריל 1999) הוא במאי קולנוע, תסריטאי ומפיק ישראלי.
## ביוגרפיה
בנם של אסיה, עובדת שגרירות קנדה, ואלי, קבלן בניין. שטרית נולד וגדל בתל אביב, ולמד בבית הספר לאמנויות. כשהיה בן 12 יצר, הגיש וערך את תוכנית היוטיוב "דה טוק" בה נהג לבקר סרטונים ויראליים מרחבי המרשתת. "דה טוק" נחשבת לאחת מתוכניות הרשת הראשונות בישראל וזכתה להצלחה בקרב ילדים ובני נוער. לאחר מכן למד שטרית במגמת הקולנוע בתיכון תלמה ילין.

שטרית התגייס לצה״ל ושירת כלוחם בגדוד 101 של חטיבת הצנחנים. בשנת 2020 סיים את שירותו הצבאי.

בשנת 2021 יצר שטרית את "**שמש זורחת למטה**", סרט קצר שכתב וביים אשר נעשה בהפקת גרילה. הסרט הוקרן לראשונה בפסטיבל הקולנוע ירושלים וזכה בפרס הסרט הקצר הטוב ביותר. בן 22 באותה עת, שטרית היה לבמאי הצעיר ביותר לזכות בפרס זה.

שנתיים לאחר מכן יצר את "**מולדת**", סרט קצר שצולם ב־16 מ״מ והוקרן גם כן בפסטיבל ירושלים, בתחרות הקולנוע הניסיוני.

בשנת 2024 הוציא שטרית את סרטו הקצר השלישי "**פרנצ**'" העוסק בנקודת מפנה ביחסיהן של מניקוריסטית והלקוחה שלה. הסרט, בהשתתפותן של הדס ירון ורונה לי שמעון ערך את בכורתו בפסטיבל פאלם ספרינגס בקליפורניה, היה מועמד לפרס אופיר בקטגוריית הסרט הקצר הטוב ביותר, זיכה את הדס ירון בפרס השחקנית הטובה ביותר בפסטיבל צ'לסי בניו יורק, וזכה בפרס הסרט הקצר הטוב ביותר בפסטיבל הסרטים בערבה ובציון לשבח בפסטיבל ירושלים.

באותה שנה יצר שטרית יחד עם הראפר רביד פלוטניק את הסרט הדוקומנטרי ״תוך כדי תנועה״ אשר מלווה את תהליך יצירת אלבומו של פלוטניק, בעל אותו שם.

## פילמוגרפיה
* ״שמש זורחת למטה״ (2021)
* ״מולדת״ (2023)
* ״פרנצ׳״ (2024)
* ״תוך כדי תנועה״ (2024)

## קישורים חיצוניים

* 
* ״תוך כדי תנועה״ לצפייה ישירה באתר יוטיוב.
* 
* 

## הערות שוליים

קטגוריה:בוגרי תלמה ילין
קטגוריה:במאים ישראלים
קטגוריה:יוטיוברים ישראלים
קטגוריה:תסריטאים ישראלים
קטגוריה:ישראלים שנולדו ב-1999
ציפרבלאט

**ציפרבלאט** (ברוסית: **Циферблат**; בתרגום מילולי: "לוח המחוגים") הוא שמה של רשת בתי קפה ברוסיה, שיש לה גם סניף בלונדון.

## רקע
הרשת הוקמה על ידי איש העסקים איוואן מיטין. עם השנים היא גדלה ופתחה עשרה סניפים ברחבי רוסיה, שזכו לפופולריות עצומה בשל שיטת החיוב הייחודית הנהוגה בה. על פי השיטה, כשנכנס לקוח לבית הקפה, הוא מקבל שעון מעורר ורושם לעצמו את שעת הכניסה לסניף. ביציאה הוא משלם על פי הזמן ששהה במקום. בעת השהייה הוא יכול לקחת לעצמו עוגיות, פירות או ירקות, או להכין לעצמו משהו לאכול במטבח, או להכין לעצמו קפה ממכונת קפה. על המוצרים והאוכל הוא אינו משלם.

ב-2013 חנכה הרשת סניף ראשון במערב אירופה, בלונדון. בנוסף פתחה הרשת סניף גם במנצ'סטר. לרשת יש גם סניפים בקייב ובחרקוב שבאוקראינה, ובליובליאנה שבסלובניה.

## קישורים חיצוניים
* 

* 

קטגוריה:חברות רוסיות
קטגוריה:רוסיה: רשתות בתי קפה
ג'ון סרנוטו

**ג'ון סרנוטו** (באנגלית: **John Cernuto**; 11 בינואר 1944 – 10 בפברואר 2025) היה שחקן פוקר אמריקאי המוכר בשם **מיאמי ג'ון**, אשר זכה בשלושה צמידי אליפות העולם בפוקר.

## ביוגרפיה
סרונוטו נולד וגדל בג'רזי סיטי שבניו ג'רזי. הוא בעל תואר ראשון בכלכלה מאוניברסיטת המדינה של פלורידה ושירת בצבא ארצות הברית. הוא עבד כפקח טיסה עד שבתחילת שנות השמונים פוטר על ידי נשיא ארצות הברית רונלד רייגן בעקבות שביתת פקחי הטיסה בארצות הברית, יחד עם שאר פקחי הטיסה אשר שבתו. בעקבות הפיטורים החליט לנסות לשחק פוקר באופן מקצועי.

במהלך הקריירה סיים סרונוטו 597 פעמים בכסף בטורנירים שונים, כאשר הראשון היה בינואר 1987 והאחרון ביולי 2024, כחצי שנה לפני מותו. ב-1996 זכה בצמיד אליפות העולם בפוקר הראשון שלו, כאשר ניצח את טורניר ה-Sever Card Stud Hi/Lo ובפרס של 147 אלף דולר. שנה לאחר מכן זכה בצמיד השני שלו, בטורניר טקסס הולדם ובפרס הכספי הגבוה ביותר בו זכה בקריירה שלו, כ-259 אלף דולר. הזכייה השלישית שלו בצמיד הייתה ב-2002, לאחר שניצח טורניר לימיט אומהה הולדם.

סרנוטו זכה בפרס למפעל חיים של ארגון ה-Global Poker Awards לשנת 2019.

סרנוטו זכה בסך של כ-6.5 מיליון דולר מטורנירי פוקר, כשמתוכם כ-2 מיליון דולר בסבב אליפות העולם. בזמן מותו ב-2025, היה לשחקן בעל מרב התוצאות בטורנירי פוקר, עם 597 סיומות בכסף.

### צמידי אליפות העולם בפוקר

## קישורים חיצוניים

## הערות שוליים

קטגוריה:שחקני פוקר אמריקאים
קטגוריה:זוכי צמיד אליפות העולם בפוקר מארצות הברית
קטגוריה:בוגרי אוניברסיטת המדינה של פלורידה
קטגוריה:אמריקאים שנולדו ב-1944
קטגוריה:אמריקאים שנפטרו ב-2025
תנעמי

**תנעמי** הוא שם משפחה ממקור תימני, המעיד שנושאו או אבותיו מקורם מן העיירה תנעם הסמוכה לצנעא.

קטגוריה:שמות משפחה ביהדות תימן
קטגוריה:שמות משפחה טופונימיים
רון אונגר

**רון אונגר** (נולד ב-5 בספטמבר 2001) הוא כדורגלן ישראלי המשחק בעמדת המגן הימני בעירוני טבריה.

## קריירה
אונגר התחיל את הקריירה שלו בקבוצת הילדים של הפועל חדרה ושיחק בכל קבוצות הגיל של המועדון. ב-19 במאי 2021 ערך את הופעת הבכורה שלו בקבוצה הבוגרת בניצחון 0-3 נגד בית"ר ירושלים.

בקיץ  הושאל למכבי בני ריינה.

ב-6 ביוני 2025 חתם לשנתיים בעירוני טבריה.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:חדרה: כדורגלנים
קטגוריה:כדורגלני הפועל חדרה
קטגוריה:כדורגלני מכבי בני ריינה
קטגוריה:ישראלים שנולדו ב-2001
מאגר כפר ברוך

**מאגר כפר ברוך**, המכונה גם אגם הקישון, הוא מאגר מים מרכזי הממוקם בעמק יזרעאל, בין העיר עפולה למושב כפר ברוך. שטחו עולה על 2.5 קמ"ר ונפחו מגיע לכ-10 מיליון מ"ק. המאגר הוקם בשנת 1953 ונחפר בקרקע חרסיתית, המאפשרת חלחול מים מועט. כיום, מאגר כפר ברוך משמש כאתר בעל חשיבות רבה לשמירה על המגוון הביולוגי, לניהול משאבי מים ולפעילות פנאי, תוך שילוב בין צורכי הסביבה, החקלאות והקהילה המקומית.

## מקורות המים
המאגר קולט את מי אגן נחל קישון העליון, המאופיינים ברמת ניקיון גבוהה יחסית ובמליחות נמוכה. בנוסף, מוזרמים אליו מי קולחין מיישובי העמק, מים מקידוחים בגליל המערבי וכן מים ממוביל המים הארצי. בתקופות שחונות, מתבצע היפוך זרימה, במסגרתו מים מועברים מהמאגר לצורכי השקיה.

## היסטוריה ושימושים
המאגר נועד במקור לאיגום מים להשקיה חקלאית ולוויסות זרימת המים בעת שיטפונות של נחלי האזור. עם השנים התברר כי אגירת המים במאגר גרמה לעליית מפלס מי התהום והובילה להמלחת הקרקעות החקלאיות, תופעה שהפכה את המים לפחות מתאימים להשקיה.

לאורך שנות ה-70 וה-80 נעשו ניסיונות שונים לצמצם את בעיית המלחת הקרקעות, אך בסופו של דבר יובש המאגר בסוף שנות ה-90. כיום, תפקידו העיקרי הוא וויסות זרימות מי השיטפונות ולכידת מים עונתית.

## השפעות אקולוגיות
באזור המאגר התפתחו עם השנים בתי גידול לחים, אשר שימשו כתחליף לנופי הביצות שכיסו בעבר את עמק יזרעאל. בתי גידול אלו היוו מקום מפלט למגוון מינים של צמחים ובעלי חיים, לרבות עופות מים. ייבוש המאגר הוביל לצמצום שטחי האחו הלח, אך נותרו אזורי הצפה, קניונים טבעיים ואזורי קינון לעופות מים.

## פעילות תיירותית ופיתוח עתידי
במהלך השנים האחרונות, האזור סביב המאגר הפך למוקד משיכה למטיילים ולחובבי צפרות. רשות ניקוז ונחלים קישון וחברת מקורות מקיימות באתר אירועים ופעילויות קהילתיות, במיוחד בחגי סוכות ושבועות, אז פוקדים את המקום אלפי מבקרים.

תוכנית הפיתוח של הפארק האקולוגי כוללת מספר מרכיבים עיקריים:
* שיקום בתי הגידול הלחים ושימור המערכת האקולוגית המקומית.
* הקמת פארק תיירותי-חינוכי, המחולק לאזורי מחקר, חינוך ותיירות חקלאית.
* הקמת מרכז צפרות, כחלק מרשת המרכזים הארצית.
* שמירה על תפקודו ההנדסי של המאגר, תוך ויסות זרימת המים בנחל קישון והגנה על היישובים הסמוכים מפני הצפות.

## קישורים חיצוניים
* 
* 
* 

קטגוריה:עמק יזרעאל: שמורות טבע
קטגוריה:ישראל: אגמי אגירה מלאכותיים
פארק עד הלום

**פארק עד הלום** הוא אתר היסטורי השוכן בגדתו של נחל לכיש, בדרום-מזרח העיר אשדוד, מערבית ל**[[גשר עד הלום]]**.

שמו של הפארק נובע מאירוע שהתרחש במהלך מלחמת העצמאות, כאשר במקום זה נבלם הצבא המצרי בדרכו צפונה. הפארק משמש כאתר היסטורי משמעותי, המשלב הנצחה ומורשת לצד אזורי טיול ונוף. הביקור בו מאפשר למבקרים ללמוד על אירועים מכריעים ממלחמת העצמאות ולחוות את האווירה הייחודית של המקום.

## רקע היסטורי
[240px|ממוזער|שמאל|'''[גשר עד הלום**]]
[[קובץ:Sud1948 005 (31).jpg|ממוזער|250x250 פיקסלים|שלט בכניסה לפארק]]
במהלך מלחמת העצמאות, התקדם [[הצבא המצרי]] צפונה והגיע לאזור [[גשר עד הלום]], סמוך לכפר איסדוד ([[תל אשדוד]]). ב-12 במאי 1948, פוצץ כוחות צה"ל את הגשר, מהלך שהביא לעצירת ההתקדמות המצרית כ-35 ק"מ בלבד מ[[תל אביב]]. הקרבות באזור נמשכו במסגרת [[מבצע פלשת]], שבמהלכו נהרגו 54 מחיילי חטיבת גבעתי. אף שהמצרים לא נסוגו לחלוטין מהאזור עד ל[[מבצע יואב]], בלימת התקדמותם העניקה למקום את שמו: עד הלום.
==אתרי הנצחה ומורשת==
הפארק כולל מספר אתרי הנצחה בולטים:
* **אנדרטה לחיילים המצרים:** אובליסק שהוקם בשנת 1989 לזכר החיילים המצרים שנפלו בקרבות. זהו אחד משני אתרי ההנצחה שהוקמו לחיילים מצרים בישראל, בתמורה להשארת אנדרטאות ישראליות בצפון סיני.
* **עמדה מצרית:** עמדה שקועה בקרקע הממחישה את היערכות הכוחות המצרים לשהייה ממושכת באזור.
* **פילבוקס בריטי:** מבנה גלילי ששימש עמדת שמירה בתקופת [[המרד הערבי הגדול|מאורעות תרצ"ו–תרצ"ט]], והגן על גשר מסילת הרכבת מעל נחל לכיש.
* **אנדרטה ללוחמי חטיבת גבעתי:** אתר הנצחה לחללים שנפלו במהלך מבצע "פלשת". הוקם ביוזמת ותיקי גבעתי ו[[משרד הביטחון]].
* **גשר עד הלום:** [[גשר]] על [[נחל לכיש]] הבנוי במקביל ל[[כביש 4]] ליד [[אשדוד]], סמוך ל[[מחלף אשדוד דרום|מחלף עד הלום]]. גשר עד הלום הוא הנקודה הצפונית ביותר אליה הגיע [[חיל המשלוח המצרי (1948)|חיל המשלוח המצרי]] שפלש ל[[ארץ ישראל]] ב[[מלחמת העצמאות]] ומכאן שמו העברי. הגשר הוא [[פורטל:אתרי מורשת בישראל/רשימת אתרי המורשת בישראל/אתרי מורשת במחוז דרום#אשדוד|אתר מורשת]].
* **אנדרטה לעובדי "נתיבי ישראל":''' הוקמה בשנת 2015 לזכר עובדי מע"צ שנפלו במערכות ישראל ובפיגועי טרור.

## מסלולי טיול ופריחה עונתית
הפארק מציע שבילי הליכה ואזורי ישיבה מוצלים. ניתן להגיע אל הגשר ההיסטורי ברגל ולעבור דרך מוקדי ההנצחה השונים. בחודשי מאי-יולי ניתן להבחין בפריחת הרדוף הנחלים, שנשתל במקום באופן יזום.

## גלריה

קובץ:National Roads Company, Israel - memorial in Ashdod.jpg|האנדרטה לעובדי "נתיבי ישראל"
קובץ:PikiWiki Israel 6028 egyptian outpost in ashdod.jpg|עמדה מצרית בה היה נמצא מקלע כבד "ויקרס", משנת 1948
קובץ:107397 the field box on the site "ad halom" PikiWiki Israel.jpg|הפילבוקס הבריטי
קובץ:107398 the memorial wall on the site "ad halom" PikiWiki Israel.jpg|קיר הזיכרון
קובץ:PikiWiki Israel 69281 park ad halom ashdod.jpg|האובליסק המצרי
קובץ:גשר עד הלום לאחר סערות החורף.jpg|הגשר לאחר סערות החורף
קובץ:Ad Halom 005.jpg|שושנת הרוחות בפארק עד הלום
קובץ:Ad Halom 003.jpg|נחל לכיש בפארק


## קישורים חיצוניים

* 

## הערות שוליים

קטגוריה:אשדוד: גנים ופארקים
קטגוריה:אשדוד: היסטוריה
קטגוריה:אזור הדרום: אנדרטאות למלחמת העצמאות
ארנה בראון-לבינסון

**ארנה בראון-לבינסון** (נולדה ב-1965) היא פרופסור לניהול ויישוב סכסוכים באוניברסיטת בן-גוריון בנגב.

## ביוגרפיה
נולדה ב-1964 בירושלים וגדלה שם. לאחר השירות הצבאי למדה באוניברסיטה העברית בירושלים וקיבלה ב-1988 תואר ראשון בלימודי מקרא ותואר ראשון בלימודים כלליים. לאחר נישואיה למדה בארצות הברית, וב-1990 קיבלה תואר שני באוניברסיטת דקוטה הצפונית. היא עבדה שם כפסיכולוגית ייעוצית במרכז להתעללות ותקיפה מינית. לאחר החזרה לישראל, עברה לנגב, והשתלבה במערכת החינוך כיועצת חינוכית בחטיבת ביניים ובבית ספר תיכון. ב-2007 קיבלה תואר דוקטור מהאוניברסיטה החופשית של בריסל, על עבודה שכותרתה Post traumatic stress symptoms, mental health outcomes and
coping in Israeli adolescents facing ongoing terror attacks.

בשנים 2006–2008 שהתה בפוסט-דוקטורט באוניברסיטת בן-גוריון בנגב, ולאחר מכן הצטרפה לסגל האקדמי של האוניברסיטה, תחילה כמורה מן החוץ ומ-2009 כמרצה, ובהמשך התקדמה לדרגת פרופסור מן המניין. היא דיקן בית הספר ללימודי מחקר מתקדמים ע"ש קרייטמן.

נשואה ואם לשלוש, מתגוררת בגבעתיים.

## קישורים חיצוניים

* Orna Braun-Lewensohn - CURRICULUM VITAE, July 2016

קטגוריה:בוגרי האוניברסיטה העברית בירושלים
קטגוריה:סגל אוניברסיטת בן-גוריון בנגב: מדעי החברה
קטגוריה:להבים

קטגוריה:ישראליות שנולדו ב-1965
למי אכפת מה שיהיה

"**למי אכפת מה שיהיה**" (הידוע גם בשם "**ואם יבוא היום**" על פי מילות הפתיחה שלו) הוא במקורו שיר רוסי המהלל את המהפכה, המדינה והמשטר הסובייטי. השיר הגיע לארץ בשנות ה-60 של המאה ה-20, וחוברו לו מילים אחרות בעברית על ידי הפזמונאי יורם טהרלב. השיר יצא לאור באלבום "אל הדרך" של מקהלת הזמר "הגבעטרון" בשנת 1985.

## רקע

השיר הסובייטי "**У нас под Куйбышевом**" ("**אצלנו בקויבישב**"), הופיע בישראל בתחילת שנות ה-60 בתקליט של להקת "וולגה", שפעלה בעיר על גדות נהר הוולגה, שנקראה עד 1991 בשם קויבישב על שם הפוליטיקאי ולריאן קויבישב, שהיה חברו של סטלין. לאחר התפרקות ברית המועצות בשנת 1991, הוחזר לעיר שמה המקורי, סמרה.

השיר מהלל את המשטר הסובייטי, את העיר קויבישב, את ברית המועצות ואת השליט העליון העומד בראשה, יוסיף סטלין.

את מילות השיר המקורי כתב המשורר ואסילי אלפרוב (1988-1898) ואת הלחן כתב המלחין גריגורי פונומארנקו (1996-1921).

## בתרבות
*השחקנים טוביה צפיר ורבקה מיכאלי ביצעו פארודיה על "הגבעטרון", לרגל הבחירות לכנסת בשנת 1988, כאשר הם שרים למנגינת השיר "למי אכפת מה שיהיה", תוך כדי שהם מגלמים דמויות שונות של חברי כנסת ושרי ממשלה מאותה תקופה.
*להקת הרוק "השיבולים" מקיבוץ גבע, הוציאה גרסת רוקיסטית של השיר, מתוך אלבומם הראשון "פרויקט שירי הגבעטרון" משנת 2006.

## קישורים חיצוניים
* למי אכפת מה שיהיה, באתר הספרייה הלאומית
* 
* [אקורדים לשיר](https://www.tab4u.com/lyrics/songs/73505_הגבעטרון_-_למי_אכפת_מה_שיהיה%3F_(ואם_יבוא_היום%), באתר Tab4u
* 
* 
* 
* 
* 

## הערות שוליים

קטגוריה:גבעטרון
קטגוריה:שירים בעברית
קטגוריה:שירים שנכתבו על ידי יורם טהרלב
קטגוריה:שירים סובייטים
קרנון אריך

**קרנון אריך** (שם מדעי: *Parablennius gattorugine*) הוא מין של דג גרם ימי ממשפחת הקרנוניים והסוג קרנון . קרנון זה חי בצפון מזרח האוקיינוס האטלנטי במים רדודים מול מערב אירופה, הים התיכון וצפון אפריקה.

## תיאור
קרנון זה הוא אחד המינים הגדולים ביותר במשפחתו. אורכו של קרנון זה 5 עד 12 סנטימטרים אך יכול להגיע גם לגודל של עד 18 ואף 30 סנטימטרים. צבעו של הקרנון חום עד צהוב ולעיתים ירקרק עם 7 פסים כהים שמתחילים מסנפיר הגב ונגמרים בבטן. הקרנון בעל סנפיר בטן בקדמת הגוף. לקרנון אין שיניים בלסת העליונה. החלק העליון של העיניים הוא בצבע חום לעומת החלק התחתון שצבעו לבן. הצבע של הזכרים בעונת הרבייה הוא חום שוקולד והם בעלי בלוטות שדומות לפקעת מעל עמוד השדרה. סנפיר הגב עובר לאורך הגוף ומחולק לשני חצאים. החלק הקדמי של סנפיר הגב מכיל את הקרניים הקוצניות ואילו החלק האחורי מכיל את הקרניים הרכות. בסנפיר הגב יש 13 עד 14 קוצים ו–18 עד 19 קרניים. בסנפיר השת יש עד 20 קרניים. בסנפיר החזה יש עד 14 קרניים ואילו בסנפיר הבטן יש 3 קרניים. קרנון זה פעיל בעיקר בעלות השחר ובשעות הערב. לקרנון זה יש שיניים חדות דמויות מסרק ובהן הוא משתמש כדי לגרד בעלי חיים קטנים מקרקעית הים. הקרנון ניזון מחסרי חוליות זעירים כמו סרטנאים וגם מאצות.

## רבייה
עונת הרבייה היא באביב בחודשים מרץ עד מאי. לזכר יש טריטוריה שבה מתרבות כמה נקבות. הזכר שומר על הביצים עד שהן בוקעות. הזכרים מגנים על הטריטוריות שלהם מפני זכרים אחרים ולעיתים קרובות הם נלחמים זה בזה. מעריכים כי הבלוטות של הזכרים מושכות את הנקבות וגם עוזרות להגן על הביצים מפני טורפים. הביצים נדבקות למצע בקרקעית הים. הזכרים מזדווגים עם מספר נקבות.

## אזור מחיה ותפוצה
קרנון זה נפוץ ב ובים התיכון מחופי ישראל והמזרח התיכון דרך חופי מרוקו עד לצרפת, פורטוגל, אירלנד, ספרד, אירלנד ובריטניה וגם בים השחור.

קרנון זה נפוץ בחופים המערביים והדרומיים של בריטניה ונעדר מחופי הים הצפוני אם כי נצפה גם בחופי סקוטלנד ואיי שטלנד.

קרנון זה חי במים רדודים בעומק 3 עד 32 מטר ונצפה לעיתים בשפל בבריכות סלעים שבחוף הים.

## שימור
מצב השימור של קרנון זה על פי הרשימה האדומה של IUCN הוא ללא חשש.

קרנון זה תואר למדע ב-1758 על ידי החוקר השוודי קארולוס לינאוס.

## קישורים חיצוניים

## הערות שוליים

קטגוריה:קרנוניים
קטגוריה:טקסונים שתוארו בידי קארולוס לינאוס
קטגוריה:בעלי חיים שתוארו ב-1758
קטגוריה:דגי הים התיכון
קטגוריה:דגי האוקיינוס האטלנטי
קטגוריה:דגי ים בצפון אפריקה
קטגוריה:דגי ים באירופה
קטגוריה:ארץ ישראל: דגי ים
סצנת רחוב ברלינאית

**סצנת רחוב ברלינאית** (בגרמנית: **Berliner Straßenszene**) היא ציור משנת 1913 מתוך מחזור "סצנות רחוב" מאת האמן האקספרסיוניסטי הגרמני ארנסט לודוויג קירכנר. מחזור של יצירות בהן יצירה זו, נוצר בין השנים 1913–1915, מציג לעיתים קרובות פרוצות עם לקוחותיהן, ונחשב לאחת היצירות החשובות ביותר של האקספרסיוניזם הגרמני.

## תיאור
בקדמת הציור נראות שתי פרוצות לבושות בבגדים צבעוניים מאוד, עם צווארוני תחרה מהודרים וכובעי אופנה גבוהים. מתוארים שני לקוחות – האחד פונה אל הצופה, והשני פונה אל הנשים. הדוגמן לדמות הלקוחות היה ככל הנראה ידידו של האמן, הצייר אוטו מולר, אך ייתכן שקירכנר עצמו השתמש בדמותו כמודל. הדגמים לשתי הנשים היו האחיות ארנה וגרטה שילינג.

ברקע מוצג רחוב סואן, ובו כרכרה רתומה לסוסים ושלט של קו החשמלית 15, קו עגלות סוסים שפעל במרכז ברלין. הנשים מביטות אל הגברים במבט מפתה; אחד הגברים מחזיר להן תשומת לב, ואילו השני מפנה מבטו. החיתוך של דמויות הגברים מעניק לציור תחושה של רגע שנתפס באופן חטוף.

## סגנון
בציור ניכרות השפעות הפוטוריזם האיטלקי, הבאות לידי ביטוי בדינמיות החפוזה של הסצנה. השפה הזוויתית של הצורות מושפעת מן הקוביזם.

## פרשנות
קירכנר הרבה לצייר פרוצות ואת מערכת היחסים שלהן עם לקוחותיהן. לא היה בכך משום ביקורת חברתית, אלא ניסיון לתאר את תפיסתו את דמות האישה החדשה והעצמאית: קירכנר כתב:
"סצנות הרחוב התפתחו בשנים 1911–1914. הייתה זו אחת התקופות הבודדות ביותר בחיי, בהן שוטטתי ברחובות הארוכים, המלאים באנשים ובעגלות, יום ולילה, בחוסר מנוחה מייסר".

## השבה לבעלים
בשנת 2006 דרשה אניטה הלפין, נכדתו של אספן האמנות היהודי אלפרד הס, את השבת הציור, שהוצג עד אז במוזיאון ברוקה בברלין. עיריית ברלין אישרה את ההשבה, ולאחר מכן נמכר הציור על ידי בית המכירות הפומביות כריסטי'ס עבור 30 מיליון אירו לאספני האמנות רון לאודר וסרג' סברסקי. הציור הפך לחלק מאוסף נויה גאלרי ניו יורק.

ההשבה התבססה על הצהרת וושינגטון משנת 1998, שבה התחייבה גרמניה. תומכי מוזיאון ברוקה עדיין דורשים להחזיר להם את הציור.עם זאת, ההחלטה עוררה תגובות ציבוריות שליליות, בשל אי-בהירות סביב נסיבות מכירת הציור. אלמנתו של אלפרד הס נאלצה למכור יצירות אמנות בשל קשיים כלכליים שפקדו את המשפחה בעקבות המשבר הכלכלי העולמי בשנת 1929, אך לא ברור האם המכירה של "סצנה רחוב ברלינאית" הייתה תוצאה ישירה של רדיפת היהודים בגרמניה.

הציור הועבר לאגודת האמנות של קלן בשנת 1936 ונמכר לאחר מכן לאספן האמנות קרל הגמן, בנסיבות שנויות במחלוקת. מבקרי ההשבה טענו כי לא ניתן להחיל את הצהרת וושינגטון במקרה זה, וכי היא אינה מחייבת מבחינה משפטית. בעקבות זאת הוגשו תלונות נגד פוליטיקאים בברלין שהיו מעורבים בהחלטה, אך התביעה סירבה להגיש כתבי אישום. תומכי מוזיאון הברוקה עדיין דורשים את השבת הציור לאוסף המוזיאון.

## הערות שוליים

קטגוריה:ציור אימפרסיוניסטי
קטגוריה:ציור פוטוריסטי
קטגוריה:ציור קוביסטי
קטגוריה:ציורי שמן
קטגוריה:ציורי ז'אנר
קטגוריה:ציורים מהמאה ה-20
קטגוריה:זנות בציור
אריך קאהן

**אריך קאהן** (1904–1979) היה אמן אקספרסיוניסטי יהודי- גרמני וניצול הרדיפות הנאציות נגד יהודים בתקופה שקדמה למלחמת העולם השנייה. 

## ביוגרפיה
אריך קאהן נולד בשטוטגרט ב-1904 למשפחה יהודית. בין השנים 1921–1925 למד באקדמיה הממלכתית לאמנויות היפות בשטוטגרט, שם התמחה באיור וגרפיקה בהנחיית ארנסט שניידלר. הוא הושפע מקבוצת "Üecht" שפעלה בשטוטגרט, וכן מביקור לימודי בפריז בשנת 1926, שעיצב את נטייתו לסגנון אקספרסיוניטי מאוחר.

עליית המפלגה הנאצית לשלטון ב-1933 הפכה את קאהן למטרה לרדיפות. במהלך ליל הבדולח, הוא נעצר ונכלא במחנה ריכוז בואלצהיים, אך שוחרר ב-16 בדצמבר 1938. ביולי 1939 הצליח להגר לבריטניה.

לאחר פרוץ המערכה הגרמנית במערב אירופה בשנת 1940, קאהן, כמו שאר "נתיני מדינות אויב", נעצר על ידי השלטונות הבריטיים. ביולי 1940 נשלח למחנה המעצר האצ'ינסון באי מאן, שכונה גם "מחנה האמנים" בשל חיי התרבות והאמנות העשירים שהתפתחו בו. בין חבריו בתקופה זו היו האמן קורט שוויטרס, שצייר את דיוקנו, וכן הפסלים פאול האמן וקלאוס הינריכסן. קאהן תיעד את חיי המחנה באמצעות רישומים ויצירות גרפיות אקספרסיביות.

בפברואר 1941 שוחרר מהמעצר ושב ללונדון, שם היה פעיל באיגוד התרבותי של גרמנים חופשיים. בשנת 1944 הציג תערוכה במתחם האיגוד לצד האמנים איגנה בת', רנה גרץ ודורותיאה ווסטן.

למרות קשיים כלכליים ממושכים, החל מסוף שנות ה-50 החלה יצירתו של קאהן להתאפיין בקו אמנותי מופשט יותר.

הוא נפטר בלונדון, בגיל 75. 

## יצירתו
חלק ניכר מיצירותיו של קאהן אבד. הוא נמנה עם מה שכונה "הדור הנשכח" – אמנים יהודים-גרמנים שהושפעו מהאקספרסיוניזם ונולדו בראשית המאה ה-20, אך עליית הנאציזם פגעה קשות בקריירותיהם. בשל רדיפות המשטר הנאצי נאלצו לצאת לגלות ולהתנתק מעולמם הקודם, כשהם "לכודים בין העבר לעתיד".

אוסף ברארדו רכש חלק ניכר מיצירותיו של קאהן, המהוות עדות לעושר יצירתו ולמסלול חייו הייחודי. הביוגרפיה *A Painter’s Life and Time*, שנכתבה על ידי ההיסטוריון לאמנות קלאוס הינריכסן, שהיה חברו הקרוב במשך שנים רבות, מביאה את סיפורו האמנותי והאישי.

## קישורים חיצוניים

## הערות שוליים

קטגוריה:ציירים יהודים
קטגוריה:גרמנים שנולדו ב-1904
קטגוריה:גרמנים שנפטרו ב-1979
קטגוריה:מהגרים מגרמניה לממלכה המאוחדת
קטגוריה:יהודים גרמנים
סהרן מרוץ אדום

**סהרן מרוץ אדום** (שם מדעי: *Vittina waigiensis*, שידוע באנגלית בשם העממי Red Racer Nerite) הוא מין של חילזון שחי בתפר שבין מים מתוקים, מים מליחים ומים מלוחים. מוצאו מהפיליפינים ואינדונזיה (האי סולאווסי ואיי מאלוקו). הוא שייך למשפחה סהרניים . חילזון זה ידוע בקונכייתו הססגונית בצבעים עזים של אדום, צהוב וחום ועליה דוגמאות מורכבות ומגוונות של פסים וחצים, דבר שהופך את סהרן המרוץ האדום לחיית מחמד פופולרית ביותר לגידול באקווריום. יחד עם מינים קרובים הם מכונים "חלזונות זברה" או "zebra nerites" בשל דוגמאות הפסים של הקונכייה.

## תיאור

סהרן המרוץ האדום הוא חילזון קטן, שקוטרו המרבי הוא כ-30 מילימטר (3 ס"מ). הקונכיות שלהם רבגוניות: הן צבועות ברקע של אדום, צהוב או חום עזים בגוונים שונים ועליהם דוגמאות שונות בצהוב, חום, שחור ולבן של פסים, חצים ושברונים ("סיטרואן") המזכירים עקבות צמיגים או קישוטים של מכוניות מרוץ. מכאן נובע השם העממי "Red Racer Nerite" למרות שחילזון זה לא מהיר במיוחד. חלזונות אלה הם אמפיביים (כלומר: יכולים לחיות גם במים וגם ביבשה) ולפעמים נמצאים מעל קו המים. הם יכולים לסבול מים מתוקים, מים מליחים ומים מלוחים של ים. בית הגידול שלהם הוא אזור הכרית בתפר שבין מי הים לצמחייה ומים מליחים, כגון בביצות ויערות מנגרובים ובשפכי נהרות.
מזונם העיקרי הוא אצות וביופילם אותם הם מגרדים מהמצע באמצעות המשננת שלהם. הם מטילים ביצים בתטולות של 50–100 לתטולה. הפגית שלהם, מסוג וליגר, היא חלק מהפלנקטון ויכולה לשרוד רק במים מליחים, שהם חיוניים להתפתחותה. תוחלת החיים שלהם היא יחסית ארוכה לגודלם ויכולה להגיע ל-4 שנים. הם גם נוחים לגידול ודבר זה, ביחד עם קונכייתם הצבעונית והיפה, הופכים אותם לחלזונות פופולריים לגידול באקווריום.

## גלריה


File:Red racer nerite, Vittina waigiensis from the Philippines 01.jpg|חלזונות סהרן מרוץ אדום בהשוואה ליד אדם
File:Vittina waigiensis shell.png|הצד הגחוני של הקונכייה (גודל הקו: 10 מ"מ)
File:Vittina waigiensis shell 2.png|הצד הגבי של הקונכייה (גודל הקו: 10 מ"מ)
File:Naturalis Biodiversity Center - ZMA.MOLL.314904 - Vittina waigiensis (Lesson, 1831) - Neritidae - Mollusc shell.jpeg|מגוון קונכיות
File:Red racer nerite, Vittina waigiensis from the Philippines 07.jpg|סהרן מרוץ אדום ניזון מאצות
File:Red racer nerite, Vittina waigiensis from the Philippines 03.jpg|סהרני מרוץ אדומים בפיליפינים



File:Vittina waigiensis (MNHN-IM-2000-32810).jpeg
File:Vittina waigiensis 03.JPG
File:Vittina waigiensis 01.JPG
File:Vittina waigiensis 04.JPG
File:Vittina waigiensis (MNHN-IM-2000-32811).jpeg


## קישורים חיצוניים

## הערות שוליים

קטגוריה:בעלי חיים שתוארו ב-1831
קטגוריה:טקסונים שתוארו בידי רנה לסון
קטגוריה:חלזונות
סילאס ג'ניסון

**סילאס המנוואי ג'ניסון** (באנגלית: **Silas Hemenway Jennison**, לעיתים מאוית **Jenison**; ) היה פוליטיקאי אמריקאי מוורמונט, איש המפלגה הוויגית, שכיהן כחבר בית הנבחרים של ורמונט בשנים 1829–1835, לאחר מכן ועד 1836 כסגן מושל ורמונט ה-11, ובמקביל לכהונתו כסגן המושל ועד 1841 כמושל ורמונט ה-14. הוא היה ראשון מושלי המדינה שנולד על אדמתה מאז כינונה כמדינה בארצות הברית.
## ראשית חייו
סילאס ג'ניסון נולד בעיירה שורהאם שבוורמונט, כבנם של לוי ג'ניסון ושל רות המנוואי. הוא סייע לאימו לנהל את החווה לאחר שאביו נפטר כשהיה בן שבע. הוא התחנך לסירוגין בבתי ספר מקומיים ובחינוך ביתי. הוא למד גם מדידה, עיסוק שסייע לו במהלך הקריירה הפוליטית שלו. ב-1814 נשא ג'ניסון לאישה את מרילה הנקס בוש, ולשניים נולדו חמישה ילדים.
## קריירה
בשנים 1829–1835 היה ג'ניסון חבר בית הנבחרים של ורמונט. באותה תקופה הוא גם היה השופט של מחוז אדיסון וחבר מועצת מושל המדינה. ב-1835 נבחר ג'ניסון כסגן מושל ורמונט. בבחירות למשרת המושל של אותה שנה, לא קיבל אף אחד מהמועמדים את הרוב הדרוש על פי חוקת המדינה, כך שמשימת בחירת המושל הוטלה על האספה הכללית של ורמונט. לאחר 63 סבבי הצבעה, לא עלה בידם של המחוקקים להחליט על זהות המושל, והוחלט לאפשר לג'ניסון כסגן המושל לכהן כמושל ורמונט עד הבחירות הבאות. ב-1836 הוא נבחר כבר בזכות עצמו, ונבחר מדי שנה עד 1840, וכך כיהן כמושל בשנים 1835 - 1841. ג'ניסון היה ראשון מושלי ורמונט שנולד במדינה לאחר כינונה.

ב-1837 לא עלה בידו של גזבר המדינה המכהן, אוגוסטין קלארק, לזכות ברוב הקולות הנדרש בחוקת המדינה. במקרים כאלו, ניתנה לאספה הכללית של המדינה לבחור במועמד. בית המחוקקים, שהיה מפוצל בין אנשי המפלגה האנטי-מאסונית, ויגים ודמוקרטים, לא הצליח לבחור מועמד. ג'ניסון שהיה אנטי-מאסוני, ושהתמודד על משרת המושל בתמיכה ויגית, מינה את האנטי-מאסוני אלן וורדנר, שכיהן כגזבר עד 1838.

ב-1841 סירב ג'ניסון להתמודד שוב על משרת המושל. הוא מונה כשופט השלום של מחוז אדיסון, וכיהן בתפקיד עד 1847. ב-1843 הוא היה נציג לוועידת החוקה של ורמונט. ב-1844 התארגנה האגודה החקלאית של מחוז אדיסון, וג'ניסון היה נשיאה הראשון.
## מותו
סילאס ג'ניסון נפטר בשורהאם ב-30 בספטמבר 1849 לאחר מחלה ממושכת. הוא נטמן בבית הקברות ג'ניסון שבעיירה.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1570-1571


## קישורים חיצוניים
* סילאס ג'ניסון באתר אגודת המושלים הלאומית 
* סילאס ג'ניסון באתר The Political Graveyard 
* 

קטגוריה:אמריקאים ילידי ורמונט
קטגוריה:מושלי ורמונט
קטגוריה:מושלי מדינות ארצות הברית מהמפלגה הוויגית
קטגוריה:סגני מושלי ורמונט
קטגוריה:חברי האספה הכללית של ורמונט
קטגוריה:שופטי בתי המשפט של מדינת ורמונט
קטגוריה:אמריקאים שנולדו ב-1791
קטגוריה:אמריקאים שנפטרו ב-1849
היסטוריה של תאונות

"**היסטוריה של תאונות**" הוא אלבום האולפן הארבעה-עשר של הזמר והיוצר אביב גפן, שיצא לאור ב-12 בפברואר 2025. האלבום כולל שבעה שירים שנכתבו, הולחנו, עובדו והופקו מוזיקלית על ידי גפן עצמו, אשר גם ניגן על כל הכלים באלבום. ההקלטות נערכו באולפן שבנה גפן ליד הכנרת.

## תוכן והרכב

השירים עוסקים בכישלון זוגיות וגירושין, אבל וגעגוע לאביו המנוח יהונתן גפן, זיכרונות ילדות ורומנים מזדמנים.

ברוב השירים גפן ניגן בעצמו על גיטרה, בס, תופים, קלידים וכלים נוספים.

## סינגלים
* "ארץ הפוכה" – יצא לפני באוקטובר 2024, מתמקד בשכול ובמלחמה.
* "זמן לרומן" – יצא כשבוע לפני השקת האלבום, עוסק בחוויות אישיות של גפן.
* "אנשי הגשם" – יצא לאור כסינגל שיווקי לתחנות הרדיו הישראליות.

## ביקורות
הביקורות על האלבום היו ברובן חיוביות, כשסקירתו המקיפה של עמית סלונים בוואלה הציעה זווית מעניינת במיוחד על היבט מרכזי באלבום - יחסי אב-בן. סלונים זיהה את האלבום כטוב ביותר של גפן מזה 25 שנה, וניתח במיוחד את הדינמיקה המורכבת בין אביב ליהונתן גפן.

מבקרים נוספים הציעו תובנות משלימות: אמיר שוורץ בידיעות אחרונות התמקד בבחירה המוזיקלית לנגן על כל הכלים באופן עצמאי, עמי פרידמן בישראל היום הדגיש את הבגרות הניכרת ביצירה, ודודי פטימר במעריב שיבח במיוחד את איכות הלחנים והעיבודים.

"אנשי הגשם" זכה להתייחסות מיוחדת בביקורות השונות, כשסלונים הציע השוואה בינו לבין השיר המיתולוגי של רחל שפירא הנושא את אותו השם. בעוד השיר המקורי של שפירא נותר חידתי ומסתורי, גפן הציע בגרסתו פרשנות אישית על אהבת אב-בן שהתגלתה מאוחר מדי.

סלונים מצא הקבלה מעניינת בין השיר "שבור ומחובר" לבין אמנות הקינצוגי היפנית, בה מתקנים כלים שבורים באמצעות זהב, כך שהשבר הופך לחלק היקר ביותר ביצירה. לדבריו, כשגפן שר "היה רומן, היה אסון, הייתה תקופה של דיכאון אבל הגעתי שבור ומחובר", הוא מבטא תפיסה דומה של קבלת הפגמים והשברים כחלק מהשלם.

"טאבה" זכה גם הוא להתייחסות נרחבת, כשיר המשלב זיכרונות אישיים עם נוסטלגיה לתקופה תמימה יותר. ביחס לשיר "ארץ הפוכה" והמימד הפוליטי שלו, הדעות היו חלוקות, כשחלק מהמבקרים ראו בו המשך למסורת שירי המחאה של גפן, בעוד אחרים מצאו אותו פחות משכנע מיצירות מחאה קודמות שלו.

למרות אורכו הקצר (22 דקות), האלבום נתפס על ידי מרבית המבקרים כיצירה בשלה ומגובשת, המשקפת את התפתחותו האמנותית של גפן ואת יכולתו להתמודד עם נושאים אישיים ולאומיים. הבחירה לנגן על כל הכלים והעיבודים המינימליסטיים זכו אף הם להערכה כבחירות אמנותיות התואמות את רוח האלבום.

## רשימת רצועות

## משתתפים

* אביב גפן - זמרה, תופים, גיטרה, אורגן האמונד, קלידים, תוף מרים, קולות רקע, עיבוד, תזמור, הפקה
* התזמורת האמנותית של בודפשט - כלי מיתר, קרן יער
* רון קליין - תזמור

## הערות שוליים

קטגוריה:אלבומי אביב גפן
קטגוריה:אלבומים שהופקו על ידי אביב גפן
קטגוריה:אלבומי רוק ישראליים
קטגוריה:אלבומי חברת הליקון ארומה מיוזיק
ג'ון מטוקס

**ג'ון מטוקס** (באנגלית: **John Mattocks**; ) היה פוליטיקאי אמריקאי מוורמונט, איש המפלגה הוויגית, שכיהן כחבר בית הנבחרים של מדינתו בשלוש תקופות כהונה שונות בשנים 1807–1824, כחבר בית הנבחרים של ארצות הברית בשלוש תקופת כהונה שונות בשנים 1821–1843, וכמושל ורמונט ה-16 בשנים 1843–1844.
## ראשית חייו
ג'ון מטוקס נולד בהרטפורד, קונטיקט, כבנם של סמואל מטוקס ושל שרה מטוקס. אביו לחם במלחמת העצמאות של ארצות הברית, וכיהן כגזבר של ורמונט בשנים 1784–1800. כשהיה מטוקס בן שנה, עברה המשפחה לעיירה טינמות' שבוורמונט. מטוקס למד לימודים אקדמיים, למד משפטים במידלברי שבוורמונט ובפיירפילד שבקונטיקט, וב-1797 התקבל ללשכת עורכי הדין. ב-1810 נשא מטוקס לאישה את אסתר ניוול, ולשניים נולדו שלושה בנים, ושתי בנות שנפטרו בינקותן.
## קריירה
מטקוס החל לעסוק בעריכת דין בדאנוויל, ולאחר מכן עבר לעיירה פיצ'האם. בשנים 1807, 1815–1816, 1823 -1824 הוא היה חבר בית הנבחרים של ורמונט. במלחמת 1812 הוא שירת כבריגדיר גנרל במיליציה.

בכהונתו הראשונה בבית הנבחרים של ארצות הברית כיהן מטוקס בשנים 1821–1823. הוא כיהן שוב בשנים 1825–1827, ואז היה יושב ראש ועדת הבית להוצאות מחלקת המלחמה של ארצות הברית. בשנים 1833–1834 הוא כיהן כשופט בבית המשפט העליון של ורמונט, וסירב להתמודד על תקופת כהונה נוספת על כס השיפוט. ב-1836 היה מטוקס נציג לוועידת החוקה של ורמונט. הוא נבחר בפעם השלישית לבית הנבחרים של ארצות הברית מטעם המפלגה הוויגית, וכיהן בשנים 1841–1843.

ב-1843 היו המועמדים המרכזיים למשרת מושל ורמונט מטקוס (מטעם הוויגים), דניאל קלוג (מטעם המפלגה הדמוקרטית), וצ'ארלס ויליאמס (מטעם מפלגת החירות ). בבחירות הכלליות הם קיבלו 48.7 אחוזים, 43.8 אחוזים ו-7.5 אחוזים, בהתאמה. מאחר שאף אחד מהם לא זכה ברוב הנדרש על פי חוקת ורמונט, הועברה משימת בחירת המושל לאספה הכללית של ורמונט, שבחרה במטוקס. במהלך תקופת כהונתו בת השנה של מטוקס כמושל, התאבד בנו ג'ורג', ומטוקס, שהיה מוכה צער, סירב להתמודד על תקופת כהונה נוספת כמושל.
## מותו
ג'ון מטוקס נפטר בפיצ'האם ב-14 באוגוסט 1847. הוא נטמן בבית הקברות המקומי. ביתו, שנבנה ב-1805 ונרכש ב-1807, עומד במרכז העיירה ומהווה נקודת ציון מקומית. בנו ג'ון, היה כומר, ובנו ויליאם, היה עורך דין ושימש כפרקליט של מחוז קלדוניה.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1572


## קישורים חיצוניים

* ג'ון מטוקס באתר אגודת המושלים הלאומית 
* 
* ג'ון מטוקס באתר The Political Graveyard 
* 

## הערות שוליים

קטגוריה:אמריקאים ילידי קונטיקט
קטגוריה:הרטפורד: אישים
קטגוריה:מושלי ורמונט
קטגוריה:מושלי מדינות ארצות הברית מהמפלגה הוויגית
קטגוריה:חברי בית הנבחרים של ארצות הברית מוורמונט
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:חברי בית הנבחרים של ארצות הברית מטעם המפלגה הלאומית הרפובליקנית
קטגוריה:חברי בית הנבחרים של ארצות הברית מטעם המפלגה הוויגית
קטגוריה:חברי האספה הכללית של ורמונט
קטגוריה:שופטי בתי המשפט של מדינת ורמונט
קטגוריה:אנשי הכוחות המזוינים של ארצות הברית במלחמת 1812
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1777
קטגוריה:אמריקאים שנפטרו ב-1847
הורטן

**הורטן** (בנורווגית ובאנגלית: **Horten**) היא עיירת חוף ורשות מקומית השוכנת במחוז וסטפול בדרום נורווגיה. נכון ל-2023 העיירה מנתה כ-27,682 תושבים. הורטן ממוקמת בצד המערבי של האוסלו פיורד.

הורטון ממוקמת כ-100 קילומטרים דרומית לאוסלו וכ-30 קילומטרים צפונית לעיר טונסברג.

## היסטוריה
האזור בו נמצאת כיום הורטן היה מיושב באופן רציף עוד מתקופת הוויקינגים. בתחומי העיירה נמצאים מספר תלי קבורה ויקינגים המעידים על כך שבאזור זה הייתה נוכחות של יישוב ויקינגי בעל חשיבות ניכרת בתקופה הוויקינגית. מיקומו של העיירה לאורך האוסלופיורד תרם רבות לחשיבות ההיסטורית של הורטן.

בשנת 1818 הצי המלכותי הנורווגי הקים בתחומי הורטן את הבסיס העיקרי שלו אשר תרם עם השנים רבות להתפתחות המואצת של היישוב, כולל להקמה של מספנת הורטן בשנת 1850, אשר מילאה תפקיד מכריע בבניית ספינות נורווגית במשך מעל למאה שנים.

בשנת 1959 הורטן קיבלה באופן רשמי מעמד של עיירה. בסיס הצי המלכותי נורווגי עבר לברגן בשנת 1963, והדבר הוביל לכך שעם השנים שהכלכלה של הורטן הפכה להיות מבוססת בעיקר על תעשייה וטכנולוגיה.

## גאוגרפיה
הורטן ממוקמת במחוז וסטפולד, לאורך החוף המערבי של האוסלופיורד. כמחצית משטח העיירה מורכב מיערות, בעוד שקצת פחות משליש משטחי העיירה הם קרקעות חקלאיות.

בתחומים המוניציפליים של העיירה נמצאים גם היישובים:
* אוסגורדסטרנד - כפר חוף אשר נודע במיוחד בשל היותו מקום מגוריו של הצייר הנורווגי הנודע אדוורד מונק.
* בורה - בתחומו נמצא אחד מאתרי הקבורה הוויקינגיים החשובים ביותר בנורווגיה בתחומי הפארק הלאומי בורה.
* סקופום - בתחומו נמצאת תחנת רכבת מרכזית של האזור.

## כלכלה
מגזרים כלכליים מרכזיים בהורטן כוללים:
* תעשיות היי-טק - מתמחות במיוחד במיקרו-אלקטרוניקה, טלקומוניקציה וטכנולוגיה של התעשייה הביטחונית.
* חינוך ומחקר - בתחומי העיירה נמצא קמפוס הורטן השייך לאוניברסיטת דרום-מזרח נורווגיה.

## תחבורה
קיים גם קו מעבורת אשר חוצה את האוסלופיורד ועובר בין העיירה הורטן אשר ממוקמת בצידו המערבי של האוסלופיורד לבין העיירה מוס אשר ממוקמת בצידו הממזרחי של האוסלופיורד במחוז אוסטפולד.

בתחנת הרכבת סקופום, הממוקמת בפאתי הורטן, עובר קו הרכבת המרכזי שחוצה את מחוז וסטפולד, וממנו ניתן להגיע הן לאוסלו בצפון ולהן למיקומים מרכזיים שונים בדרום נורווגיה.

הכביש המהיר E18, שהוא נתיב מרכזי שעובר בין אוסלו לקריסטיאנסנד, עובר בפאתי הורטן.

## אטרקציות מרכזיות
* הפארק הלאומי בורה – מכיל תלי קבורה ויקינגים עתיקים, מהגדולים בצפון אירופה.
** מרכז הוויקינגים מידגארד - מוזיאון הממוקם בפאתי הפארק הלאומי בורה אשר עוסק בתקופת הוויקינגים.
* מוזיאון הצי הנורווגי – עוסק בהיסטוריה הימית של נורווגיה.
* אוסגורדסטרנד – יישוב כפרי ציורי בו פעל הצייר הנורווגי הנודע אדוורד מונק.

## תושבים בולטים
* פין רון (1899–1980) - חוקר אנטארקטיקה אשר נולד וגדל בהורטן.
* מרטין סיאם (1915–1996) - תעשיין, מנהל מספנות וחבר במחתרת הנורווגית במלחמת העולם השנייה.
* פר ברדסן (1930–2022) - כדורגלן נורווגי אשר נולד וגדל בהורטן.
* גירל אין רד (מארי אולבן) (נולדה ב-1999) - זמרת-יוצרת אשר נולדה וגדלה בהורטן.

## ערים תאומות
* .
* 
* .
* .

## גלריה

תמונה:Kalkovnene_på_Karljohansvern,_Horten,_Vestfold,_Norway_-_panoramio.jpg|קרלוהנסוורן שימש כבסיס העיקרי של הצי הנורווגי בין השנים 1819 עד 1963
תמונה:Norwegian_Naval_Museum_Horten.jpg|מוזיאון חיל הים הנורווגי בהורטן
תמונה:Horten_Canal.jpg|תעלת המים שמפרידה בין קרלוהנסוורן ליבשת


## קישורים חיצוניים

* 

קטגוריה:נורווגיה: ערים
קטגוריה:נורווגיה: ערי חוף
ג'ניפר לנדון

**ג'ניפר לנדון** (באנגלית: **Jennifer Landon**; נולדה ב-29 באוגוסט 1983) היא שחקנית אמריקאית הידועה בתפקידה כטיטר בסדרה "ילוסטון" (2020–2024). היא ידועה גם בתפקידה כגוון נורבק מונסון באופרת הסבון של CBS "כשהעולם מסתובב". על חלקה בתוכנית, לנדון זכתה בשלושה פרסי אמי רצופים לשחקנית צעירה מצטיינת בסדרת דרמה .

## ראשית חייה
לנדון היא בתו של השחקן מייקל לנדון ואשתו השלישית השחקנית סינדי קלריקו. סבה של לנדון מצד אביה היה יהודי, ואילו סבתה מצד אביה הייתה קתולית, למרות שאביה גדל כיהודי.

לאביה היו תשעה ילדים מנישואיו השונים, מתוכם שניים מאומצים. אחיה הגדולים מנישואיו הראשונים והשניים של אביה מארק לנדון, מייקל לנדון ג'וניור ולזלי לנדון אף הם שחקנים. אחיה כריסטופר לנדון – במאי.

## קריירה
מאפריל עד יולי 2007, לנדון שיחקה בתפקידים כפולים ב"כשהעולם מסתובב". הדמות הקבועה שלה גוון נורבק מונסון, ודמות דומה בשם קליאו באביט. לנדון עזבה את התוכנית ב-2008, אך חזרה לתפקידה ב-2010 במשך השבועיים האחרונים של הסדרה.

ב-1 במאי 2012, הוכרז כי לנדון תהפוך לשחקנית השלישית שתגלם את התפקיד של הת'ר סטיבנס בסדרה "צעירים חסרי מנוח". היא גילמה את התפקיד במשך פחות משנה, עד שדמותה הוצאה מהסדרה. ב-2016, היא לוהקה לתפקיד לילית בודה, אשתו של רוצח סדרתי, בעונה האחרונה של "באנשי" .

ב-2020, במהלך העונה השלישית של הסדרה "ילוסטון", לוהקה לנדון לתפקיד טיטר תפקיד אותו שיחקה עד שהסדרה ירדה בדצמבר 2024.

בשנים 2021–2022 שיחקה בסדרה "" כמורה לרכיבה על סוסים עבור בתו של ג'ס לקרוי (ג'וליאן מקמהון) אתו יש לה מערכת יחסים זוגית.

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

## הערות שוליים
קטגוריה:זוכי אמי בשעות היום: שחקנית צעירה בדרמה
קטגוריה:זוכי פרס אמי לבידור בשעות היום
קטגוריה:אמריקאים ממוצא יהודי
קטגוריה:אמריקאים ממוצא אנגלי
קטגוריה:אמריקאיות שנולדו ב-1983
קטגוריה:אמריקאים שנולדו ב-1983
הורמוז (אי)

**הוֹרְמוֹז** (בפרסית: **جزیره هرمز**) הוא אי בפרובינציית הורמוזגאן שבאיראן, השוכן במצר הורמוז, אשר מחבר את מפרץ עומאן עם המפרץ הפרסי.

## גאוגרפיה
שטח האי 42 קמ"ר, והוא ממוקם במצרי הורמוז, כ-8 ק"מ מהחוף האיראני, האי הוא חלק ממחוז הורמוזגן. הוא מיושב בדלילות אך התפתחות מסוימת בגידול אוכלוסיית האי חלה מאז סוף המאה ה-20. האוכלוסייה מרוכזת בעיקר בעיר הורמוז.

## גאולוגיה
אוכרה אדמדמה באי ובחופיו, הנקראת בפי הילידים Golak, מנוצלת למטרות אמנותיות וקולינריות, וגם מושכת לאי תיירים. שימוש יתר באוכרה הביא לפעולות של המשרד לאיכות הסביבה האיראני כדי להגן עליה.

תמונות הלוויין הקולטות את הסידור הקונצנטרי של הסלעים מראות שהאי הורמוז נראה ככיפת מלח , המורכבת ממרבצי מלח ים עתיקים, אשר בשל היעדר מי תהום וגשמים ממיסים מלחים, ובשל יכולת העיוות הפלסטית שלהם, יכולים לזרום ולהיסחט כמו קרח; לפיכך, תחת הלחץ של משקעים אחרים למעלה, המלח הצליח לעלות מעל פני השטח במשך אלפי שנים רבות, ובמהלך הזמן הזה נשחק לצורות שונות. העידן הגאולוגי של האי הורמוז הוא כ-600 מיליון שנה, וחייו מחוץ למים הם כ-50 אלף שנה.

## סביבה
החוף הדרומי של איראן ידוע בצחיחותו ובמי הים המלוחים שבו. נתיבי המים וציפורי הבר של האי מושכים תיירים רבים. בהורמוז יש יער של עצי מנגרובים: ביער הסמוך לים יש עצים שחיים באזור הגאות והשפל של המים המלוחים. לעיתים רובם שקועים במי הים, אבל ממשיכים לשרוד. יש שטח דשא שגדל ללא צורך במים מתוקים. במיתוסים הצמח המיתולוגי הזה גדל מדמעותיו של אדם.

האי הוגדר כאזור ציפורים חשוב (IBA) על ידי BirdLife International, מכיוון שמצויים בו עופות מים כמו שחפית דרומית ושחף כהה.

## קישורים חיצוניים

## הערות שוליים

קטגוריה:איראן: איים
קטגוריה:הורמוזגאן
יהודית ליבר

**יהודית (ג'ודי) ליבר** (25 בפברואר 1940 – 19 באוגוסט 2020) הייתה נבלאית ישראלית. היא הייתה הנבלאית הראשית של התזמורת הפילהרמונית הישראלית בשנים 2000-1963. שימשה במשך שנים רבות (2013-1983) כמנהלת מוזיקלית, וכיושבת ראש חבר השופטים בתחרות הנבל הבינלאומית בישראל.

## ביוגרפיה
יהודית ליבר נולדה בעיירה אליאנס  שבאוהיו, ארצות הברית למשפחה לותרנית. הכשרתה המוזיקלית החלה בגיל חמש בכינור ובגיל שבע בפסנתר, עד ששמעה את רסיטל הנבל הראשון שלה בגיל 10 והחלה שיעורים עם דורותי הנשן (Dorothy Henschen). לאחר לימודים באוברלין קולג' אצל לוסי לואיס (Lucy Lewis), היא למדה תואר שני באוניברסיטת אילינוי ובאוניברסיטת מוצרטיאום בזלצבורג, אוסטריה. בקיץ 1963 היא השתלמה במושבת קיץ (סוג של כיתת אמן לתקופה ממושכת יותר) שייסד הנבלאי קרלוס סלזדו בעיירה קמדן  שבמדינת מיין. הוצע לה על ידי אליס שאליפו  (ממשיכתו של סלזדו), להתמודד על תפקיד כנגנית נבל בתזמורת הפילהרמונית הישראלית וכמבחן היא ניגנה שם (במיין, ארצות הברית) בפני פייר מונטה, שהודיע לה כי קיבלה את התפקיד. היא התלבטה אם להיענות להצעה ובעידוד אביה נסעה באוקטובר 1963 לישראל והצטרפה לתזמורת הפילהרמונית הישראלית. התמיכה והעידוד שקיבלה בתזמורת בשנותיה הראשונות בישראל איששו את החלטתה לקבוע את מרכז חייה בישראל. נגינת הנבל כחלק מתזמורת הייתה חידוש בישראל באותן שנים.

בשנותיה הרבות כנבלאית ראשית של התזמורת, ניגנה ליבר עם מנצחים נודעים רבים. היא העידה כי לאונרד ברנשטיין, איתו עבדה במשך כ-20 שנה, השפיע עליה ועל זהותה כנגנית וכמוזיקאית יותר מכל מנצח ומכל מוזיקאי אחר. מנצח נוסף אותו העריכה מאוד על אנושיותו ועל המרחב שהוא נותן למוזיקאי הבודד בתזמורת, ואשר השפיע עליה עמוקות, הוא זובין מהטה, איתו גם הייתה מיודדת באופן אישי.

בין ההקלטות הבולטות של התזמורת הפילהרמונית הישראלית בהן השתתפה: ב-1981 בהקלטת "חליל" של לאונרד ברנשטיין, בניצוחו ועם הסולן ז'אן-פייר רמפל (חליל). ב-1988 היא השתתפה בהקלטת "פנטזיה סקוטית"  של מקס ברוך על ידי התזמורת הפילהרמונית הישראלית בניצוחו של זובין מהטה יחד עם הסולן יצחק פרלמן (כינור).

במרץ 2000, בהזמנת נשיא ישראל עזר ויצמן, היא הופיעה עם מוזיקאים נוספים במהלך טקס קבלת הפנים לאפיפיור יוחנן פאולוס השני בביקורו בישראל.

לאחר פרישתה מהתזמורת הפילהרמונית ב-2000 התמקדה ליבר בהוראת נגינה בנבל ונתנה כיתות אמן מחוץ לישראל, בעיקר באיטליה.

ב-2008 הוציאה ספר עיון "A Method for Harp. The Power of Music" (מתודה לנבל. כוחה של המוזיקה) בהוצאת ספרי המוזיקה האיטלקית "אוט אורפאוס" , עם דברי פתיחה של זובין מהטה.

## חיים אישיים
מבעלה הראשון, לו נישאה ב-1967, רפי גלזר - חצוצרן בתזמורת הפילהרמונית, נולדו לה שתי בנות, שהפכו גם הן למוזיקאיות. לאחר פרידתם התחתנה עם צביקה ליטבק, נגן ויולה בתזמורת הפילהרמונית. לאחר פרישתה, חילקה את זמנה בין ישראל ואיטליה, שם התגוררה ליד אגם קומו.

## קישורים חיצוניים

*Sunita Staneslow a league of her own
* קארן לינדקוויסט — שפייר, לזכרה של יהודית ליבר (1940-2020), באתר תחרות הנבל הבינלאומית, 22 במרץ 2020
* ראיון עם יהודית ליבר באיגוד האיטלקי לנבל, 
* Judith Liber '61 Performs for Pope John Paul II in Jerusalem, אתר הקונסרבטוריון של אוברלין קולג', 2020. 
* מידע על פעילותה הבינלאומית והערכה לביצועיה, אתר הפסטיבל הבינלאומי לנבל, 
* Judith Liber באתר The Alliance Review, 

## קישורים חיצוניים

## הערות שוליים

קטגוריה:נבלאיות ישראליות
קטגוריה:ישראליות שנולדו ב-1940
קטגוריה:ישראליות שנפטרו ב-2020
2009 בטלוויזיה

בערך זה מצוינים אירועים בולטים שהתרחשו במהלך שנת 2009 ונוגעים לעולם הטלוויזיה.

## אירועים בולטים

* 12–16 במאי – תחרות האירוויזיון התקיימה במוסקבה שברוסיה. בתחרות זכתה שוודיה, עם השיר "Fairytale" ("אגדה") שבוצע על ידי הזמר הבלארוסי-נורווגי אלכסנדר ריבאק.
* 12 ביוני – כל שידורי הטלוויזיה בארצות הברית עוברים לשיטת שידור דיגיטלית, וזונחים את השיטה האנלוגית

## סדרות ותוכניות טלוויזיה חדשות ב-2009

;**בארצות הברית**
להלן כמה מההפקות הטלוויזיוניות האמריקאיות הבולטות ביותר ששודרו לראשונה בארצות הברית במהלך שנת 2009. תאריך העלייה לשידור שמצוין בטבלה מתייחס לתאריך בו הסדרה שודרה לראשונה בארצות הברית. לרשימה מקיפה יותר של סדרות טלוויזיה אמריקאיות ששודרו בארצות הברית לראשונה בשנה זו, ראו **[[:קטגוריה:סדרות טלוויזיה אמריקאיות שעלו לשידור בשנת 2009]]**.



קובץ:Modern Family Cast.jpg|צוות השחקנים הראשי של הסדרה "משפחה מודרנית"
קובץ:Glee cast.jpg|צוות השחקנים הראשי של הסדרה "Glee"



;**בישראל**
להלן כמה מההפקות הטלוויזיוניות הישראליות הבולטות ביותר ששודרו לראשונה בישראל במהלך שנת 2009. לרשימה מקיפה יותר של סדרות טלוויזיה ישראליות ששודרו בישראל לראשונה בשנה זו, ראו **[[:קטגוריה:סדרות טלוויזיה ישראליות שעלו לשידור בשנת 2009]]**.

;**במדינות אחרות**
;

;

## סדרות ותוכניות בולטות שבוטלו או הסתיימו ב-2009

;**בארצות הברית**

## נפטרו

[שמאל|ממוזער|130px|[פארה פוסט]]
* 16 בפברואר – אלבר בארייה, מפיק טלוויזיה צרפתי אשר יצר בין היתר את סדרות ההנפשה החינוכיות "היה היה - האדם" ו"היה היה - החיים" (נולד ב-1921)
* 26 בפברואר – ונדי ריצ'רד, שחקנית טלוויזיה אנגליה (נולדה ב-1943)
* 25 ביוני – פארה פוסט, שחקנית קולנוע וטלוויזיה אמריקאית שכיכבה בין השאר בסדרה "המלאכיות של צ'רלי" (נולדה ב-1947)
* 1 ביולי – מולי סאגדן, שחקנית-קומית אנגלייה (נולדה ב-1922)
* 20 באוגוסט – דודו טופז, בדרן ישראלי (נולד ב-1946)
* 20 בדצמבר – בריטני מרפי, שחקנית וזמרת אמריקאית (נולדה ב-1977)

## פרסים

## ראו גם
* 2009 בטלוויזיה בישראל

## קישורים חיצוניים

## הערות שוליים
ניקו פארקר

**ניקו פארקר** (באנגלית: **Nico Parker**; נולדה ב-9 בדצמבר 2004) היא שחקנית אנגלייה. היא עשתה את הופעת הבכורה שלה בקולנוע עם תפקיד ראשי בסרט הפנטזיה "דמבו" (2019). היא שיחקה את שרה מילר בעונה הראשונה של סדרת " האחרונים מבינינו" (2023).

## ראשית חייה
פארקר נולדה בשכונת קנסל גרין (אנ') בצפון מערב לונדון היא בתם של השחקנית טנדי ניוטון ושל הקולנוען אול פארקר. אחותה הגדולה, ריפלי פארקר (אנ'), היא סופרת ויוצרת הסדרה הקומית, "הכל עכשיו" (אנ') (נטפליקס) ויש לה גם אח צעיר, בוקר.

## קריירה
פארקר עשתה את הופעת הבכורה שלה בסרט בתור מילי פארייר בסרט "דמבו" משנת 2019, בבימויו של טים ברטון. למרות שקיבלה קבלת פנים ביקורתית מעורבת לשלילה על הופעתה, התפקיד הביא לה הכרה רחבה. לאחר מכן היא כיכבה לצד נעמי האריס וג'וד לאו במיני-סדרה "היום השלישי" (2020) והופיעה לצד אמה טנדי ניוטון בתור זואי בסרט המדע הבדיוני "מסע בזיכרון" (2021).

בשנת 2023, פרקר גילמה את שרה מילר בפרק הראשון של העיבוד של "האחרונים מבינינו". פארקר נבחרה ל-2023 Bright Young Thing על ידי טאטלר.

בשנת 2024, היא הופיעה בסרט "חוף השמש" (אנ') . היא זכתה בפרס ביצועים פורצי דרך בפסטיבל סאנדנס 2024. בספטמבר 2024, פרקר הוכרזה כשגרירה העולמית החדשה והצעירה ביותר של לנקום.

בשנת 2025, פרקר כיכבה בסרט "ברידג'ט ג'ונס: חוזרת לשוק", ובסרט הלייב אקשן "הדרקון הראשון שלי" המהווה חידוש של הסרט בעל אותו שם משנת 2010. באותה השנה הופיעה ברשימת טיים 100 נקסט של מגזין טיים.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות ילדות אנגליות

קטגוריה:אנגלים ממוצא זימבבואי
קטגוריה:זוכי פרס סאנדנס
קטגוריה:בריטים שהופיעו ברשימת טיים 100 נקסט
קטגוריה:בריטיות שנולדו ב-2004
קטגוריה:אנגלים שנולדו ב-2004
מלחמת ערבית סיצילאנית

**מלחמת הווספרים הסיציליאנים**, נקרא גם **מלחמת הווספרים**, הייתה סכסוך שניהלו כמה ממלכות אירופיות מימי הביניים על השליטה בסיציליה מ-1282 עד 1302. המלחמה, שהחלה במרד הערבית הסיצילאנית, נוהלה על רקע תביעות שושלות מתחרות על כס המלכות של סיציליה והשתתפו בה כתר אראגון, ממלכת אנג'ווין של נאפולי, ממלכת צרפת והאפיפיור.

המלחמה החלה במרד של הסיציליאנים נגד שארל מאנז'ו בסיציליה ובדרום איטליה. המלחמה התרחבה כאשר אראגון התערבה בסיציליה כדי לתמוך במורדים תמורת כס המלוכה. לאחר ההצלחות האראגוניות, ממלכת צרפת תקפה את אראגון באיבריה במסע הצלב האראגוני. מסע הצלב הסתיים בתבוסה, אך למרות כמה הסכמי שלום המלחמה נמשכה. ב-1297 נכרת ברית בין אראגון, ממלכת אנג'ווין של נאפולי והאפיפיור, על פיה אראגון ויתרה על כתר סיציליה בתמורה לוויתורים של האפיפיור וביחד הצדדים לברית ניהלו מערכה לכיבוש סיציליה. המסע המשותף נכשל והמלחמה הסתיימה בשנת 1302 בשלום קלטאבלוטה, שעל פיו הפכה סיציליה לממלכה עצמאית שנשלטה על ידי בית ברצלונה.

המלחמה שכללה קרבות יבשתיות, קרבות ימיים, מלחמת מצור ותמרונים פוליטיים, הסתיימה בחלוקת ממלכת סיציליה. סיציליה נשלטה על ידי בית ברצלונה, בעוד ששטחי דרום איטליה שעד למלחמה היו תחת שלטון ממלכת סיציליה הפכו לממלכת נאפולי, שנשלטה על ידי בית אנג'ו. המלחמה הובילה להתפשטות אראגונית במערב הים התיכון, אל ממלכת מיורקה וסרדיניה. המלחמה שנמשכה עשרים שנה, שנמשכה במהלך שלטונם של ארבעה מלכים וארבעה אפיפיורים, הציגה את דעיכת כוח האפיפיור בדרום אירופה ואת עלייתם של מלכים חזקים יותר ויותר בסוף המאה ה-13.

קטגוריה:מלחמות האימפריה הביזנטית
קטגוריה:סיציליה: היסטוריה
American Ninja Warrior

**American Ninja Warrior** (בתרגום חופשי לעברית: **לוחם הנינג'ה האמריקאי**) היא תוכנית מציאות אמריקאית המבוססת על תוכנית המציאות היפנית "Sasuke" והיא שודרה במקור בערוץ הכבלים האמריקאי G4 במשך שלוש עונות בין 2009 ל-2011, והחל משנת 2012 משודרת ברשת NBC. את התוכנית מנחים מאט אייסמן ואקבר גבאג'ה-ביאמילה.

## פורמט
במסגרת התוכנית המתמודדים צריכים להשלים מסלול מכשולים בזמן הקצר ביותר. כאשר מתמודד נופל מהמסלול למים או נוגע במים הוא נפסל. עם זאת, בהתאם לסבב ולדירוג, חלק מהמתמודדים עדיין עשויים להתקדם גם אם במקרים הללו, על בסיס שקלול זמן הביצוע וקצב ההתקדמות שלהם.

התחרות מורכבת ממספר סבבים:
* המוקדמות בערים – חלק זה מתקיים בערים שונות ברחבי ארצות הברית, כאשר כל אחד מהמתמודדים חייב להשלים מסלול הכולל שישה מכשולים. המתמודדים המובילים בחלק זה עולים לשלב הגמר בערים.
* הגמר בערים – המתמודדים המובילים במוקדמות מתחרים בחלק זה במסלול קשה יותר אשר כולל מכשולים נוספים. המתמודדים המובילים עולים לגמר הלאומי.
* הגמר הלאומי – שלב זה מתקיים באזור הסטריפ בלאס וגאס כאשר המתמודדים צריכים להשלים מסלול בן ארבעה שלבים המכונה "הר מידוריאמה". רק המתמודד שמצליח לסיים את כל ארבעת השלבים במסלול "הר מידוריאמה" מוכתר כ"לוחם הנינג'ה האמריקאי" וזוכה בפרס כספי על סך מיליון דולרים.

נכון ל-2025, רק 4 מתמודדים הצליחו לאורך השנים לסיים את כל המסלול בשלב הגמר - אייזק קלדיירו (2015), דרו דרשל (2019), דניאל גיל (2020) וואנס ווקר (2023, 2024).

## סדרת ספין-אוף ועיבודים בינלאומיים
בעקבות הצלחת הסדרה נוצרו לאורך השנים סדרת הספין-אוף "American Ninja Warrior Junior" בה משתתפים ילדים וכמו גם עיבודים בינלאומיים במדינות שונות כולל בישראל, באוסטרליה, בבריטניה, בצרפת ובגרמניה.

## פרסים ומועמדויות

## קישורים חיצוניים

* 

## הערות שוליים

קטגוריה:תוכניות מציאות אמריקאיות
קטגוריה:תוכניות טלוויזיה אמריקאיות שעלו לשידור בשנות ה-2000
לייבור חדשה, סכנה חדשה

ממוזער|Poster

**לייבור חדשה, סכנה חדשה** (באנגלית: **New Labour, New Danger**) הוא סלוגן שהוטבע על ידי המפלגה השמרנית בבריטניה במהלך הבחירות הכלליות ב-1997, כקונטרה למיתוגה של מפלגת הלייבור בראשותו של טוני בלייר כ"הלייבור החדש" (New Labour).

את הסלוגן ואת המודעה שליוותה אותו יצר מנהל הקריאייטיב מרטין קאסון במשרד הפרסום M&C Saatchi.

## עיצוב המודעה
הכרזה המרכזית ששימשה את הקמפיין כללה תמונה של מנהיג מפלגת הלייבור טוני בלייר על רקע שחור, עם רצועה של הכרזה שכביכול נתלשה לרוחב עיניו של בלייר. העיניים הוחלפו בזוג של 'עיני שד' כשהסיסמה "New Labor New Danger" מוצבת מתחת לתמונה בצבע אדום.

גרסה מאוחרת יותר של הקמפיין השתמשה ב'עיני השד' על ארנק וליוותה אותו בסיסמה של "לייבור חדשה, מיסים חדשים".

## תגובות וביקורת
הפרסומת זכתה לשבחים על המקוריות ומשום שהיא עמדה במשימתה - לפקפק בדמותו של בלייר. נטען כי החשיפה של הפרסומת והבאזז סביבה הביאו לשמרנים פרסום חינם בשווי 5 מיליון ליש"ט, תמורת הוצאה של 125 אלף ליש"ט בלבד.

עם זאת, למרות שהיא הוכרזה כ"פרסומת הטובה ביותר של השנה", היא לא הייתה יעילה מבחינה פוליטית, וסקר מצא ש-64% לא אהבו את הקמפיין.

במפלגת הלייבור תקפו את הפרסום הנגטיבי, ובספטמבר 1996 הצטרף לביקורת גם ראש הממשלה השמרני לשעבר, אדוארד הית'. בבחירות עצמן, השמרנים חוות את התבוסה הגרועה ביותר שלהם במשך למעלה מחצי מאה.

ASA (הארגון הפנימי של המפרסמים בבריטניה) קיבל תלונות רבות על הקמפיין, כולל מהבישוף של אוקספורד. הארגון הורה לשמרנים שלא להשתמש בכרזה, הן משום הרעיון המוצג בה והן משום שלא היה להם אישור להשתמש בתמונתו של בלייר.

## ראו גם
* הבחירות הכלליות בבריטניה 1997

## הערות שוליים

קטגוריה:מסעות פרסום
קטגוריה:המפלגה השמרנית (הממלכה המאוחדת)
קטגוריה:1997 בפוליטיקה